#1 Δάνειο Σταθερού επιτοκίου
Το επιτόκιο του στεγαστικού δανείου είναι σταθερό (σταθερή δόση) καθ’ όλη τη διάρκεια του δανείου (για συμφωνημένο χρονικό διάστημα) αλλά υψηλότερο από αυτό του κυμαινόμενου.
Εάν θέλεις να ξέρεις ακριβώς τι θα πληρώνεις κάθε μήνα και να προστατευμένος/η από τις διακυμάνσεις του επιτοκίου με βάση τη διεθνή αγορά, τότε το σταθερό επιτόκιο στεγαστικού δανείου είναι η καλύτερη επιλογή.
#2 Δάνειο Κυμαινόμενου επιτοκίου
Το κυμαινόμενο επιτόκιο στεγαστικού δανείου είναι συνήθως χαμηλότερο, αλλά επηρεάζεται από τις διακυμάνσεις των επιτοκίων διεθνώς που σημαίνει ότι η δόση μπορεί να αυξομειώνεται.
Το κυμαινόμενο επιτόκιο καθορίζεται με βάση το Euribor (το οποίο σήμερα είναι αρνητικό) συν ένα περιθώριο (spread) που βάζει η Τράπεζα και την υποχρεωτική από το νόμο εισφορά, για να φτάσει τελικά μεταξύ 2,5%-4,5%.
Εάν προτιμάς η δόση του δανείου σου να διαμορφώνεται ανάλογα με τις συνθήκες της αγοράς (πράγμα που σημαίνει ότι δεν προστατεύεσαι από την άνοδο των επιτοκίων αλλά επωφελείσαι από ενδεχόμενη πτώση τους), τότε μπορείς να επιλέξεις το κυμαινόμενο επιτόκιο στεγαστικού δανείου.
Το συγκεκριμένο επιτόκιο αποτελεί επίσης ιδανική επιλογή για σένα που έχεις σκοπό να εξοφλήσεις πρόωρα το δάνειό σου, καθώς κατά τη διάρκεια ισχύος του κυμαινόμενου επιτοκίου η ολική ή μερική προεξόφληση του δανείου γίνεται χωρίς κόστος.
#3 Δάνειο Σταθερού Αρχικού επιτοκίου
Στην περίπτωση του συνδυασμού, τα πρώτα έτη (συνήθως 1-3) τοκίζονται με ένα σχετικά χαμηλό σταθερό επιτόκιο στεγαστικού δανείου, το οποίο στη συνέχεια μετατρέπεται σε κυμαινόμενο μέχρις ότου το δάνειο αποπληρωθεί. Επιτρέπεται η επιλογή της περιόδου του σταθερού επιτοκίου.